**ELŐTERJESZTÉS**

**Bozsok községi Önkormányzat Képviselő-testülete**

**2017. május 30-i ülésének**

**1. napirendi pontjához**

Tisztelt Képviselő-testület!

A költségvetési rendelet módosítására az 1. információs táblában kimutatott javaslatok alapján került sor az alábbiak szerint:

***Módosító tételek:***

**I. Központi előirányzatok változásai:**

A központi előirányzatok 2016.IV.név-ben változtak. A működési támogatások a szociális tűzifa támogatása miatt 427 E Ft-tal nőtt. A felhalmozási támogatások 6 500 E Ft-tal nőttek az adósságkonszolidációban részt nem vett önkormányzatok támogatása miatt.

**II. Bozsok községi Önkormányzat előirányzat változásai az alábbiak:**

A működési célú támogatások 759 E Ft-tal nőttek. A Rendszeres gyermekvédelmi támogatásra jogosultak Erzsébet utalvány formájában gyermekenként 5.800 Ft –ot támogatásban részesültek, ez 17 E Ft-ot tett ki. A közcélú munka támogatása miatt 742 E Ft-tal emelkedett a támogatások összege.

A VASIVÍZ kompenzáció hibás tervezése miatt a működési bevételek 480 E Ft-tal nőttek a felhalmozási bevételek 480 E Ft-tal csökkentek.

A tényleges felhasználás miatt a kiadásokon belül történtek még átcsoportosítások.

A személyi juttatások 878 E Ft-tal nőttek, közcélú munka matt.

A járulékok is emelkedtek 168 E Ft-tal.

A dologi kiadások is nőttek 280 E Ft-tal, a működési tartalék 855 E Ft-tal csökkent.

Az ellátottak juttatásai 444 e Ft-tal nőttek, ebből 17 E Ft-tal a gyermekvédelmi Erzsébet utalvány miatt,

427 E Ft-tal a szociális tűzifa miatt.

A felhalmozási kiadások 6 500 E Ft-tal nőttek az adósságkonszolidáció miatt.

**Összességében** az előirányzat változások (I-II. pontok) 7 686 E Ft-tal növelik a bevételek és a kiadások összegét, a költségvetési hiány 7 628 E Ft – amelynek fedezete a maradványból biztosított- változatlan.

Fenti módosító tételek értelmében az önkormányzat költségvetésének fő számai (E Ft-ban):

**Költségvetési bevétel: 35 973**

**Költségvetési kiadás: 43 601**

**Hiány: 7 628**

# Finanszírozási kiadás: 592

# Belső fin. bevétel: 8 220

**Külső fin. bevétel: 0**

A 1. melléklet a fenti módosításokat kiemelt előirányzatonkénti részletezettséggel tartalmazza.

A 3. melléklet Bozsok községi Önkormányzat fejlesztési bevételeinek, az 4. melléklet fejlesztési kiadásainak előirányzatait mutatja be.

Bozsok, 2017. május 30.

A polgármester nevében:

Cserkutiné Stipsics Edina s.k.

pénzügyi és gazdálkodás osztályvezető helyettes



**Előzetes hatásvizsgálat**

Bozsok községi Önkormányzat Képviselő-testületének a 2016. évi költségvetésről szóló 1/2016. (II.12.) önkormányzati rendelet módosításáról szóló …./2017.(V.31.) önkormányzati rendelethez.

A jogalkotásról szóló 2010. évi CXXX. törvény 17.§-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelettervezet esetében az alábbiak:

**1. Társadalmi hatások**

A költségvetési rendelet alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, a tervezett fejlesztésekről, lehetőséget teremt az önkormányzati gazdálkodás ellenőrzésére. A rendeletben foglaltak végrehajtása hatással van a társadalomra.

**2. Gazdasági hatás**

A rendelettervezetnek gazdasági hatással bír, mivel a 2016. évi költségvetés eredeti előirányzatainak növekedését tartalmazza, mely további célok, esetleges problémák, vagy megoldásra váró feladatok forrását biztosítja.

**3. Költségvetési hatás**

A rendelet-tervezet az önkormányzat és a fenntartása alá tartozó költségvetési szervek költségvetésének a rendeletmódosítást követően hozott központi és önkormányzati döntések, valamint saját hatáskörű módosítások miatti korrekcióját tartalmazza.

**4. Környezeti, egészségi következményei**

A rendeletnek környezeti és egészségügyi következményei nincsenek.

**5. Adminisztratív terheket befolyásoló hatások**

A rendelet megalkotásának adminisztratív terhet befolyásoló hatása nincs, a költségvetés módosításához szükséges adminisztratív állomány önkormányzatra összesítve rendelkezésre áll.

**6. A jogszabály megalkotásának szükségessége, a jogalkotás elmaradásának** várható következményei. Az államháztartásról szóló 2011. évi CXCV. törvény 34. § (5) bekezdése értelmében a Képviselő-testület negyedévente, de legkésőbb az éves költségvetési beszámoló elkészítés határidejéig - 2016. december 31-ei hatállyal – módosítja a költségvetési rendeletét. A rendelet megalkotásának elmaradása a Kormányhivatal törvényességi intézkedését vonja maga után.

**7. A jogszabály alkalmazásához szükséges személyi, szervezeti, tárgyi és pénzügyi feltételek:**

A jogszabály alkalmazásához szükséges személyi, szervezeti, tárgyi feltételek rendelkezésre állnak.

**Bozsok községi Önkormányzat Képviselő-testületének**

**…/2017. (V.31.) önkormányzati rendelete**

**az önkormányzat 2016. évi költségvetéséről szóló**

**1/2016. (II. 12.) önkormányzati rendelet módosításáról**

Bozsok községi Önkormányzat képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdés a) és f) pontjaiban meghatározott feladatkörében eljárva a következőket rendeli el:

**1. §**

Bozsok községi Önkormányzat Képviselő-testületének az önkormányzat 2016. évi költségvetéséről szóló 1/2016. (II. 12.) önkormányzati rendelete (a továbbiakban: Rendelet) 2. §-a helyébe a következő rendelkezés lép:

***„2.§***

A képviselő-testület az önkormányzat és az irányított intézmények együttes 2016. évi költségvetését

35 973 E Ft költségvetési bevétellel

43 601 E Ft költségvetési kiadással

7 628 E Ft hiánnyal

592 E Ft finanszírozási kiadással

8 220 E Ft belső finanszírozási bevétellel

0 E Ft külső finanszírozási bevétellel

állapítja meg.

Az önkormányzat 2016. évi költségvetési előirányzatainak részletezését a rendelet 1. melléklete szerint állapítja meg.”

**2 . §**

A Rendelet 3. §-a helyébe a következő rendelkezés lép:

***„3. §***

***Működési célú költségvetési bevételek:***

* működési célú támogatások államháztartáson belülről 16 520 E Ft
* közhatalmi bevételek 10 950 E Ft
* működési bevételek 640 E Ft
* működési célú átvett pénzeszköz 603 E Ft

**Működési célú költségvetési bevételek összesen: 28 713 E Ft**

***Felhalmozási célú költségvetési bevételek:***

* Felhalmozási célú támogatások államháztartáson belülről 6 500 E Ft
* Felhalmozási bevételek 0 E Ft
* Felhalmozási célú átvett pénzeszközök 760 E Ft

**Felhalmozási célú költségvetési bevételek összesen: 7 260 E Ft**

***Költségvetési bevételek összesen: 35 973 E Ft***

***Működési célú költségvetési kiadások:***

* a személyi jellegű kiadások 6 452 E Ft
* a munkaadókat terhelő járulékok 1 683 E Ft
* a dologi jellegű kiadások 9 946 E Ft
* ellátottak pénzbeli juttatásai 882 E Ft
* egyéb működési célú kiadások 12 454 E Ft
* *ebből: működési tartalék 1 240 E Ft*
* *ebből: fejlesztési tartalék 400 E Ft*

**Működési költségvetési kiadások összesen: 31 417 E Ft**

***Felhalmozási célú kiadások:***

* beruházások 4 067 E Ft
* felújítások 7 817 E Ft
* egyéb felhalmozási célú kiadások 300 E Ft

**Felhalmozási kiadások összesen: 12 184 E Ft**

***Költségvetési kiadások összesen: 43 601 E Ft***

***Költségvetési (bevételek és kiadások különbözete***

* működési költségvetés hiánya - 2 704 E Ft
* fejlesztési költségvetés hiánya - 4 924 E Ft

***Költségvetési bevételek és kiadások különbözete összesen: - 7 628 E Ft***

***Belső finanszírozás bevételei***

* működési célú 2015. évi pénzmaradvány 3 885 E Ft
* fejlesztési célú 2015. évi pénzmaradvány 4 335 E Ft

***Külső finanszírozás bevételei***

* működési célú hitelfelvétel 0 E Ft
* fejlesztési célú hitelfelvétel 0 E Ft

***Külső finanszírozás kiadásai***

* Államháztartáson belüli megelőlegezések elszámolása 592 E Ft
* fejlesztési hitelek törlesztése 0 E Ft

***Külső finanszírozás egyenlege(bevétel-kiadás): 592 E Ft***

***Finanszírozási célú műveletek egyenlege: 592 E Ft***

Az 1. melléklet az önkormányzat bevételeit és kiadásait tartalmazza kiemelt előirányzatonkénti bontásban.

A 2.melléklet az önkormányzatot megillető állami támogatások részletezését tartalmazza.

A 3. §-ban megállapított felhalmozási bevételek célonkénti részletezését a 3.melléklet, a felhalmozási kiadások célonkénti részletezését a 4. melléklet tartalmazza.

Az 5. melléklet az önkormányzat - a Magyarország gazdasági stabilitásáról szóló 2011. évi CXCIV. törvény 3.§ (1) bekezdése szerinti - adósságot keletkeztető ügyletekből és kezességvállalásokból fennálló kötelezettségeit, illetve a 45.§ (1) bekezdés a) pontja felhatalmazása alapján kiadott jogszabályban meghatározottak szerinti saját bevételeit, a 6. melléklet az európai uniós forrásból finanszírozott projektek bevételeit és kiadásait, valamint az önkormányzat ilyen projektekhez történő hozzájárulásait tartalmazza.

Az önkormányzat létszámkeretét a 7. számú melléklet tartalmazza.”

**3. §**

(1) A Rendelet 1. melléklete helyébe az 1. melléklet lép.

(2) A Rendelet 2. melléklete helyébe a 2. melléklet lép.

(3) A Rendelet 3. melléklete helyébe a 3. melléklet lép.

(4) A Rendelet 4. melléklete helyébe a 4. melléklet lép.

**4. §**

1. Ez a rendelet a kihirdetését követő napon lép hatályba, és az azt követő napon hatályát veszti.
2. E rendelet rendelkezéseit 2016. december 31. napjától kell alkalmazni.

Bozsok, 2017. május 30.

Darabos Béla s. k. Dr. Zalán Gábor s. k.

polgármester jegyző

